**โรลส์-รอยซ์**

## ข้อมูลสำหรับสื่อมวลชน

โรลส์-รอยซ์ อาร์ต โปรแกรม ประเดิมบทสัมภาษณ์ชุด ‘**INSPIRING GREATNESS**’กับศิลปินชื่อดัง เรฟิก อนาดอล



***คลิก***[***ที่นี่***](https://wetransfer.com/downloads/6ea48490b40eb5056d4234e2d09de45d20200423092327/e3ff444cf1a9da94f0cd822c1b0ff07c20200423092349/565d4a) ***เพื่อดาวน์โหลดภาพยนตร์ความละเอียดสูง หรือ*** [***ที่นี่***](https://bit.ly/3buTNFT) ***เพื่อดาวน์โหลดภาพยนตร์ความละเอียดต่ำ***

**28 เมษายน 2563, กู๊ดวูด**

การสร้างแรงบันดาลใจเพื่อความยิ่งใหญ่ คือหัวใจของจิตวิญญาณแห่ง โรลส์-รอยซ์ มอเตอร์ คาร์ส

ในภาพยนตร์ชุดแรกของแบรนด์ โรลส์-รอยซ์ ได้พูดคุยกับ ‘เรฟิก อนาดอล’ (Refik Anadol) หนึ่งในศิลปินของ *‘มิวส์’* (MUSE)’ ในโครงการ โรลส์-รอยซ์ อาร์ต โปรแกรม เพื่อเผยถึงแรงบันดาลใจและแนวทางในการสร้างสรรค์ผลงานที่ช่วยให้เราเข้าใจโลกรอบตัวมากขึ้นผ่านสื่อศิลปะและเทคโนโลยี

ผลงานศิลปะดิจิทัลล่าสุดของอนาดอลที่ชื่อว่า *ศิลปะแห่งความสมบูรณ์แบบ: ภาพวาดจากข้อมูล* (Art of Perfection: Data Painting) สร้างขึ้นจากชุดข้อมูลของสียนตรกรรม โรลส์-รอยซ์ ทุกคันที่ผลิตขึ้น ณ Home of Rolls-Royce เมืองกู๊ดวูด ประเทศอังกฤษ ในช่วงทศวรรษที่ผ่านมา ผลงานนี้ได้เปิดตัวสู่สายตาสาธารณชนทั่วโลกเมื่อช่วงต้นปี ในเทศกาลศิลปะนานาชาติ Frieze Los Angeles ที่ The Peninsula Beverly Hills

*ศิลปะแห่งความสมบูรณ์แบบ: ภาพวาดจากข้อมูล* (Art of Perfection: Data Painting) ใช้จอ LED เป็น ‘ผืนผ้าใบ’ ให้กับภาพวาดดิจิทัลที่มีเอกลักษณ์ ซึ่งสร้างมาจากข้อมูลอ้างอิงของสีรถร่วมกับข้อมูลจากการเคลื่อนไหวของหุ่นยนต์ซึ่งเป็นขั้นตอนสำคัญในการพ่นสีที่สมบูรณ์แบบ ให้กับยนตรกรรมสั่งผลิตพิเศษแต่ละคัน ซึ่งข้อมูลทั้งหมดได้รับการจัดเก็บโดยศูนย์เคลือบสีรถ ‘Surface Finish Centre’ ของ โรลส์-รอยซ์

สำหรับอนาดอล การทำงานของเขาคือ การศึกษาการเปลี่ยนแปลงที่เกิดขึ้นอย่างรวดเร็วของการรับรู้ และประสบการณ์ของมนุษย์ที่มีต่อเวลาและสถานที่ ในยุคที่เครื่องจักรเข้ามาควบคุมชีวิตประจำวันของเรา ผลงานสร้างสรรค์ภาพและเสียงแบบอิงสถานที่ของเขาถูกนำไปจัดแสดงในเวทีระดับสากลหลายแห่ง เช่น พิพิธภัณฑ์ Hammer Museum ที่ลอสแอนเจลิส สหรัฐอเมริกา งานนิทรรศการ International Digital Arts Biennial ที่มอนทรีออล ประเทศแคนาดา และเทศกาล Ars Electronica ที่ลินซ์ ประเทศออสเตรีย

*ศิลปะแห่งความสมบูรณ์แบบ: ภาพวาดจากข้อมูล* (Art of Perfection: Data Painting) จะถูกนำมาจัดแสดงเป็นผลงานศิลปะถาวร ณ สำนักงานใหญ่ระดับโลกของ โรลส์-รอยซ์ ในกู๊ดวูด ประเทศอังกฤษ สามารถชมภาพยนตร์ได้ที่ [www.rolls-roycemotorcars.com](file:///C:\Users\sopita.lee\AppData\Local\Microsoft\Windows\INetCache\Content.Outlook\RHMAIIKG\www.rolls-roycemotorcars.com)

-จบ-

**ข้อมูลเพิ่มเติม**

**ข่าวประชาสัมพันธ์ รวมถึงรูปภาพความละเอียดสูงและคลิปวิดีโอ สามารถดาวน์โหลดได้**จากเว็บไซต์ [PressClub](http://www.press.rolls-roycemotorcars.com/)

ติดต่อทีมงานฝ่ายการสื่อสารของ **โรลส์-รอยซ์ มอเตอร์ คาร์ส ได้ทั้งทาง** [ทวิตเตอร์](https://twitter.com/rollsroycemedia) **และ** [อินสตาแกรม](https://www.instagram.com/rollsroycemedia/)

**ข้อมูลสำหรับบรรณาธิการ**

* **โรลส์-รอยซ์ มอเตอร์ คาร์ส (Rolls-Royce Motor Cars)**

โรลส์-รอยซ์ มอเตอร์ คาร์ส เป็นบริษัทในเครือของบีเอ็มดับเบิลยู กรุ๊ป (BMW Group) มีสำนักงานใหญ่และฐานการผลิตอยู่ที่กู๊ดวูด เวสต์ซัสเซก ซึ่งเป็นเพียงที่เดียวในโลกที่ยานยนต์ระดับซูเปอร์ลักซ์ชัวรีของบริษัททุกคันผ่านการประกอบด้วยมืออย่างประณีตโดยพนักงานมากความชำนาญทั้งชายและหญิงกว่า 2,000 คน ทั้งนี้ โรลส์-รอยซ์ มอเตอร์ คาร์ส เป็นคนละบริษัท และไม่มีส่วนเกี่ยวข้องใด ๆ กับ บมจ. โรลส์-รอยซ์ ผู้ผลิตระบบขับดันและเครื่องยนต์อากาศยาน

* **เกี่ยวกับ มิวส์: โรลส์-รอยซ์ อาร์ต โปรแกรม (Muse: The Rolls-Royce Art Programme)**

*มิวส์* คือโครงการศิลปะของ โรลส์-รอยซ์ที่ก่อตั้งขึ้นเพื่อส่งเสริมและจุดประกายความคิดสร้างสรรค์ผ่านการทำงานร่วมกับศิลปินที่มีความหลงใหลเช่นเดียวกับแบรนด์ในการขยายขอบเขตทางเทคนิคและแนวคิด โครงการ*มิวส์* ประกอบด้วย 2 โครงการราย 2 ปี ที่กำลังดำเนินอยู่ และได้ร่วมเป็นพันธมิตรกับสถาบันที่ได้รับการยอมรับและมีชื่อเสียงที่สุดในโลก เช่น มูลนิธิ Foundation Beyeler ห้องแสดงภาพ Basel and Serpentine Galleries ที่ลอนดอน *มิวส์* จะจัดสรรเวลาและทรัพยากรให้กับศิลปินที่ถูกเลือกเพื่อให้ผลงานศิลปะได้รับการรังสรรค์และชื่นชมได้อย่างเต็มที่โดยไม่ต้องมีข้อจำกัดใด ๆ

*มิวส์* กำหนดทิศทางใหม่ให้กับโครงการศิลปะของ โรลส์-รอยซ์ ที่ได้เชื้อเชิญให้ลูกค้าของ โรลส์-รอยซ์ เข้าสู่โลกแห่งศิลปะร่วมสมัยเรื่อยมานับตั้งแต่ก่อตั้งขึ้นในปี พ.ศ. 2557 จวบจนถึงปัจจุบันโครงการได้ร่วมงานกับศิลปินชั้นนำมากมาย เช่น เรฟิก อนาดอล **(**Refik Anadol**),** โทมัส ซาราเซโน (Tomas Saráceno), อาซัด ราซา (Asad Raza), แดน โฮลด์สเวิร์ธ (Dan Holdsworth), ไอแซค จูเลียน (Isaac Julien), หยาง ฟูตง (Yang Fudong), พิพิลอตติ ริสท์ (Pipilotti Rist) และ อูโก รอนดิโนน (Ugo Rondinone)

* เกี่ยวกับเรฟิก อนาดอล (**Refik Anadol)**

เรฟิก อนาดอล (เกิดในปี พ.ศ. 2528 ที่กรุงอิสตันบูล ประเทศตุรกี) คือศิลปิน ผู้กำกับ และผู้บุกเบิกด้านสุนทรียศาสตร์แห่งความอัจฉริยะของเครื่องจักร โดยใช้พลังสร้างสรรค์ประสานความสามารถของมนุษย์เข้ากับเครื่องจักร อนาดอลใช้กระแสข้อมูลที่หลั่งไหลอยู่รอบตัวเราเป็นจุดตั้งต้น และมีเครือข่ายประสาทเทียมของมันสมองคอมพิวเตอร์เป็นผู้ร่วมงาน เขาใช้พู่กันทางความคิดวาดภาพ จนเกิดเป็นผลงานทัศนศิลป์ที่แปลกใหม่และทรงพลังจากความทรงจำดิจิทัลของเรา ซึ่งขยายขอบเขตความเป็นไปได้ของสถาปัตยกรรม การเล่าเรื่อง และการเคลื่อนไหวของร่างกาย อนาดอลนำเสนอผลงานประติมากรรมทางข้อมูลที่ใช้สถานที่เข้ามาเป็นตัวแปร ผลงานการแสดงภาพและเสียง และชิ้นงานศิลปะแบบจัดวาง ได้สร้างประสบการณ์ร่วมให้กับผู้ชมในหลากหลายรูปแบบ และในขณะเดียวกันก็ชวนให้เราได้มองโลกในมุมใหม่ๆ รวมไปถึงสัมพันธภาพระหว่างเวลาและสถานที่ และศักยภาพเชิงสร้างสรรค์ของเครื่องจักร

**Contacts:**

**Thailand**

บุศราพร เจริญกุลศักดิ์ +668 1665 1995 [bussaraporn.c@rrmcapac.com](mailto:bussaraporn.c@rrmcapac.com)

ธาร สุขานุศาสน์ +666 5525 5710 [tarn.suk@mgc-asia.com](mailto:tarn.suk@mgc-asia.com)

**Regional (Asia Pacific – Central)**

Helpdesk +65 9017 6272 \* [info@rrmcapac.com](mailto:info@rrmcapac.com)

+668 3076 6196

Hal Serudin +65 6838 9675 [hal.serudin@rolls-roycemotorcars.com](mailto:hal.serudin@rolls-roycemotorcars.com)  
*\*whatsapp*